شائزہ خان

شائزہ سید خان (ڄَمݨ دی تریخ: 18 مارچ 1969ء) ہک پاکستانی سابقہ زنانی کرکٹ کھݙاری ہے۔ جیہڑی اپݨی بھیݨ شرمین خان دے نال پاکستان وچ زنانیاں دی کرکٹ دی سرخیل دی حیثیت نال سنڄاتی ویندی ہے۔ اوہ پاکستان خواتین کرکٹ ٹیم دی پہلی کپتان ہئی۔ شائزہ خان 2004ء وچ کراچی وچ ویسٹ انڈیز دے خلاف ٹیسٹ میچ وچ (13 وکٹاں) سب توں ودھ وکٹاں دا عالمی ریکارڈ اپݨے ناں کیتا ہئی۔ اپݨیاں 13 وکٹاں دے دوران وچ اوں ہیٹ ٹرک وی کیتی جیہڑی بٹی ولسن دے بعد زنانیاں دی ٹیسٹ کرکٹ دی تاریخ وچ صرف ݙوجھا واقعہ ہے۔اوہ ہݨ وی ٹیسٹ میچ (13-226) وچ بہترین باؤلنگ دا ریکارڈ رکھیندی ہے۔ شائزہ خان دی کپتانی وچ پاکستان نے 3 ٹیسٹ میچ اتے 40 ہک روزہ بین الاقوامی میچ کھیݙے۔ 

 پیدائش و تعلیم 
شائزہ خان کراچی وچ ہک قالین دے امیر تاجر دے گھر پیدا تھئی۔  اوں کانوینٹ آف جیسس اینڈ مریم کراچی وچ تعلیم حاصل کیتی اتے کنکورڈ کالج شاورشائر وچ او اتے اے لیول کیتا۔ بعد وچ اوہ یونیورسٹی آف لیڈس چلی ڳئی جتھوں شائزہ ٹیکسٹائل انجینئری دی تعلیم حاصل کیتی۔ 

 کرکٹ 
شائزہ خان برطانیہ وچ تعلیم حاصل کرݨ دے دوران وچ کرکٹ نال متعلق اپݨے شوق کوں برقرار رکھیا اتے لیڈز یونیورسٹی دی خواتین کرکٹ ٹیم کیتے پہلی غیر برطانوی کپتان وی بݨ ڳئی۔ زنانیاں دے ہک روزہ بین الاقوامی کرکٹ وچ (نیشنل اسٹیڈیم، کراچی وچ 23 وکٹاں) دے ہک گراؤنڈ وچ سب توں ودھ وکٹاں گھنݨ دا ریکارڈ وی اوں دے کول ہے

 ٻیا ݙیکھو 

 خواتین کی کرکٹ
 خواتین کی ٹیسٹ کرکٹ
 پاکستان قومی خواتین کرکٹ ٹیم
 پاکستانی خواتین ٹیسٹ کرکٹ کھلاڑیوں کی فہرست
 خواتین ایک روزہ بین الاقوامی
 فہرست پاکستان خواتین ایک روزہ کرکٹ کھلاڑی

 حوالہ جات 

ونکی:ویکی ڈیٹا نال مطابقت رکّھݨ آلی مختصر تفصیل
ونکی:جِین٘دے شخصیّتاں
ونکی:پاکستان دی ٹیسٹ کرکٹ کِھݙار زنانیاں